[pic] | EVROPSKA KOMISIJA |

Bruselj, 13.12.2010

COM(2010) 789 konč.

2009/0060/B (COD)

SPOROČILO KOMISIJE EVROPSKEMU PARLAMENTU

na podlagi člena 294(6) Pogodbe o delovanju Evropske unije v zvezi s stališčem Sveta glede sprejetja Uredbe Evropskega parlamenta in Sveta o spremembi Uredbe (ES) št. 1889/2006 o uvedbi instrumenta financiranja za spodbujanje demokracije in človekovih pravic po svetu

2009/0060/B (COD)

SPOROČILO KOMISIJE EVROPSKEMU PARLAMENTU

na podlagi člena 294(6) Pogodbe o delovanju Evropske unije v zvezi s stališčem Sveta glede sprejetja Uredbe Evropskega parlamenta in Sveta o spremembi Uredbe (ES) št. 1889/2006 o uvedbi instrumenta financiranja za spodbujanje demokracije in človekovih pravic po svetu

1. OZADJE

Datum predložitve predloga Evropskemu parlamentu in Svetu (dokument COM(2009) 194 konč. – 2009/0060B COD): | predložitev: 21. april 2009 popravek: 30. november 2009, spremenjen: 1. december 2009 (začetek veljavnosti Lizbonske pogodbe) |

Datum mnenja Evropskega parlamenta, prva obravnava: | 21. oktober 2010 |

Datum predložitve spremenjenega predloga: | […] |

Datum sprejetja stališča Sveta: | 10. december 2010 |

2. CILJ PREDLOGA KOMISIJE

Med različnimi finančnimi instrumenti EU za zunanje sodelovanje obstajajo manjša neskladja v zvezi z izjemami od načela neupravičenosti do financiranja stroškov, povezanih z davki, carinami in drugimi prispevki, ki jih zaračunavajo tretje države, s strani EU.

Evropski instrument za demokracijo in človekove pravice (EIDHR) ni prožen, kar zadeva neupravičenost do financiranja takih stroškov. Pri drugih instrumentih je določeno, da se pomoč EU „načeloma“ ne sme uporabljati za financiranje takih stroškov. Zato omogočajo prožnost glede na vsak posamezen primer in odgovorni odredbodajalec se lahko po potrebi odloči, da so stroški upravičeni do financiranja, če je to v interesu dobrega finančnega poslovodenja in pravilnega izvajanja programov in projektov.

S predlogom se zato v besedilo doda beseda „načeloma“.

3. PRIPOMBE K STALIščU SVETA

3.1. Splošne pripombe k stališču Sveta

Komisija lahko sprejme stališče Sveta, ki je v skladu s prvotnim predlogom Komisije in stališčem Evropskega parlamenta v prvi obravnavi, razen posebnih vprašanj, navedenih v nadaljevanju.

3.2. Glavne značilnosti stališča Sveta

V stališču Sveta so upoštevani naslednji ključni elementi:

- davki in carine : neupravičenosti do financiranja stroškov v zvezi z davki, carinami in drugimi prispevki se doda beseda „načeloma“, ki dopušča možnost izjem, ki se notranje urejajo ob upoštevanju navodil odgovornega odredbodajalca;

- razdelitev na dva ločena pravna akta : enega za instrument za razvojno sodelovanje in enega za evropski instrument za demokracijo in človekove pravice. Komisija je prvotno predlagala en pravni akt z isto spremembo za oba instrumenta. Ustrezna sprememba instrumenta za razvojno sodelovanje (z dodatkom besede „načeloma“) je zdaj vključena v stališče Sveta o dokumentu COM(2010) 102 konč. – 2010/0059 COD (gre za spremembo instrumenta za razvojno sodelovanje, ki vključuje spremljevalne ukrepe glede banan).

3.3. Posebna vprašanja (spremembe Parlamenta, ki za Svet niso sprejemljive)

Delegirani akti (člen 290 PDEU): Parlament si s spremembami v prvi obravnavi prizadeva za uporabo postopka delegiranih aktov pri sprejemanju večletnih strateških dokumentov Komisije. Kljub dolgotrajnim in intenzivnim pogajanjem (pogovori med tremi institucijami so potekali 2. februarja, 23. marca in 20. oktobra) ni bilo mogoče doseči dogovora o tem vprašanju. Svet v svojem stališču v prvi obravnavi ni sprejel teh sprememb. Komisija si je pripravljena še naprej prizadevati za približanje stališč institucij in odpravo znatnih pomislekov glede sprememb Parlamenta, zlasti z zagotovitvijo, da lahko Parlament ustrezno nadzira oblikovanje strategij za zunanje sodelovanje in pravilno izvajanje zunanjih finančnih instrumentov.

4. SKLEPNA UGOTOVITEV

Komisija lahko sprejme stališče Sveta v prvi obravnavi.